cyanic-selkie/wikianc huggingface dataset:
Kilroy sen teki
Juoni
Ruushovi on jatkuvan mielenkiinnon kohteena; muun muassa eräs kyläläinen käy suunnittelemassa huvilan uutta sisustusta. Paikalle saapuvat myös Leila ja Ullalle yhä rakkauttaan vakuuttava Lasse, samoin Vilho Markku, joka osoittautuu toiseksi Markuksi kuin sähkeen lähettäjä. Ulla erehtyy käännyttämään ovelta kotiin palaavan Martta-tädin, ennen kuin mittava väärinkäsitys selviää; Ullan kanssa Ruushovissa asuu toinenkin neiti Järvinen, jolla myös on Martta-niminen täti. Vanhat rakastavaiset Martta ja Vilho Markku löytävät jälleen toisensa, löylyttäen samalla taloon uudestaan poikenneen Kettusen.
Yrjö saa kuulla, että Ulla on lähtenyt suin päin iltapäiväjunalla Helsinkiin. Hän ei tavoita junaa ajoissa, mutta ajaa sitä takaa autollaan ja pakottaa pysähtymään tasoristeyksen kohdalle. Yrjö tempaa Ullan vaunusta, suutelee häntä autossa ja tokaisee edesvastuulla uhkaavalle konduktöörille: ”Kilroy sen teki!”.
Arviot
Aikalaisarvioissa elokuva ja ohjaus saivat kahdenlaista kritiikkiä. Filmin ansioiksi luonnehdittiin ”pirteä vauhdikkuus ja nasevat repliikit”. Toisen arvostelijan mukaan ”hiljavaltosmainen” komedia sisältää iloisia, ylimielisiä rasavillityttöjä, piippua polttavia nuoria agronomeja, mielisteleviä kaupunkilaisnuorukaisia ja suulaita kotiapulaisia. Juonta sen sijaan kuvailtiin yleensä teennäiseksi ja mitättömäksi, mutta kiitosta toi tyylikkään komediallisen sävyn säilyminen. Myös naispäähenkilöiden muotipiireissä liikkuvaa pukeutumista arvosteltiin. Yleensä näyttelijöiden katsottiin suoriutuneen hyvin rooleissaan, joskin Lea Joutsenoa ja Joel Rinnettä pidettiin lapsekkaaseen ilonpitoon liian vanhoina. Helsingin Sanomissa todettiin, että ilman Lea Joutsenoa koko Kilroy-tarina olisi tuskin elänyt ensinkään.
Myöhemmin eräs televisioajan kriitikko on pitänyt elokuvaa paperinohuena komediana, joka koostuu sattumanvaraisista väärinkäsityksistä.
Triangelnin rautatieasema
Triangeln on vuonna 2010 avattu rautatieasema Ruotsin Malmössä. Asema on Skånen Pågatågen-lähijunien ja Kööpenhaminaan liikennöivän Öresundstågenin käytössä. Aseman lähistöllä sijaitsevat Pyhän Johanneksen kirkko ja Triangelnin kauppakeskus.
Triangelnin asema on maanalainen ja se on osa Malmön Citytunnelnia.
Razz
Razz on erityisesti anglosaksisessa maailmassa suosittu avopokerin muoto. Se muistuttaa seitsemän kortin avopokeria sillä erotuksella, että razzissa huonoin käsi on paras. Razzia pelataan tavallisesti "ace-to-five low"-muodossa, eli ässä on alin kortti ja 5-4-3-2-A vahvin käsi. Razzissa ei tunneta suoria eikä värejä. Jokereita ei käytetä.
Razz-jako pelataan seuraavasti. Aluksi pelaajille jaetaan kaksi piilokorttia ja yksi avokortti. Seuraa panostuskierros. Sitten vielä mukana olevat pelaajat saavat yhden kerrallaan kolme näkyvää korttia, ja jokaista korttia seuraa panostuskierros. Lopuksi jaetaan vielä yksi piilokortti. Jokaisella loppuun asti pelanneella on seitsemän korttia - neljä näkyvää ja kolme kuvapuoli alaspäin olevaa korttia.
Razzia pelataan tavallisesti limiittipelinä alkupanoksin. Ensimmäisellä kierroksella panostamisen aloittaa se pelaaja, jolla on korkein näkyvä kortti (bring it in). Ensimmäisellä kierroksella jokainen pelaaja sijoittaa pottiin myös alkupanoksen eli anten.
Razzia on pelattu World Series of Pokerissa vuodesta 1973. Nykyisin pelimuoto ei ole kovin suosittu, mutta sitä pelataan yhtenä pelinä ("kirjain R") H.O.R.S.E.-turnauksissa.
1892
Vuosi 1892 oli karkausvuosi, joka alkoi perjantaista.
Eino Voionmaa
Eino Wilhelm Voionmaa (sukunimi vuoteen 1906 Wallin; 4. lokakuuta 1872 Jyväskylä – 4. lokakuuta 1928 Helsinki) oli suomalainen toimittaja ja suomentaja.
Voionmaan vanhemmat olivat seminaarin lehtori, kansakoulutarkastaja Olai Wallin ja Flora Fredrika Bernhardina Schreck. Professori Väinö Voionmaa oli hänen vanhempi veljensä ja suomentaja Emmi Voionmaa nuorempi siskonsa. Eino Voionmaa pääsi ylioppilaaksi 1889 Jyväskylän lyseosta ja opiskeli sitten Helsingin yliopistossa. Hän oli Uuden Suomettaren ulkomaanosaston toimittajana ja kirjeenvaihtajana 1892–1918 ja toimi sitten eduskunnan yleistulkkina 1920–1928. Voionmaa toimitti myös Leipuri-lehteä. Hän suomensi WSOY:lle runsaasti kaunokirjallisuutta.
Apertin oireyhtymä
Apertin oireyhtymä on geneettinen sairaus, joka ilmenee poikkeavuuksina kallon ja kasvojen piirteissä.
Eino Voionmaa
Eino Voionmaa oli naimisissa vuodesta 1911 Anna Heinin kanssa.
Ahmadi
Ahmadi on Kuwaitin al-Ahmadin kuvernoraatin pääkaupunki. Vuonna 2016 kaupungin arvioitu asukasluku oli noin 31 000.
Apertin oireyhtymä
Arvioidaan, että Apertin oireyhtymästä kärsii noin 10–16 miljoonasta syntyvästä. Esiintyvyys on korkein tietyissä paikoissa Aasiassa ja matalin Espanjassa.
Ahmadi
Kuwait Oil Company eli KOC löysi vuonna 1938 öljyä Burganin harjanteen eteläpuolelta ja öljykenttä osoittautui myöhemmin yhdeksi maailman suurimmista. Öljyn vienti aloitettiin vasta toisen maailmansodan jälkeen vuonna 1946 ja yhtiö siirsi samaan aikaan kenttätukikohtansa harjanteen aavikkoalueelle. Paikka nimettiin Ahmadiksi silloisen Kuwaitin hallitsija Ahmad Al-Jaber Al-Sabahin mukaan. Kaupunki rakennettiin alun perin öljy-yhtiön ulkomaalaisten työntekijöiden tarpeita ajatellen. Ajan kuluessa kuwaitilaisten työntekijöiden määrä on lisääntynyt. KOC on ollut valtionyhtiö vuodesta 1975. Vuonna 1991 kaupungin öljylähteet sytytettiin tuleen Persianlahden sodan aikana.
Apertin oireyhtymä
Apertin oireyhtymä on nimetty ranskalaisen Eugène Apertin mukaan, joka kuvasi sen vuonna 1906.
Ahmadi
Ahmadissa on useita puistoja ja urheilukeskuksia, mukaan lukien jalkapallostadion. Kaupungilla on oma jalkapallojoukkueensa. Kaupungissa sijaitsee myös Kuwait Oil Companyn pääkonttori.
Apertin oireyhtymä
Vammoja hoidetaan leikkauksin eri ikäkausina.
Colverde
Colverde on kunta Pohjois-Italiassa Comon maakunnassa Lombardian alueella. Kunta perustettiin vuonna 2014, kun kolme Sveitsin rajan tuntumassa ollutta kuntaa, Drezzo (1 231 asukasta), Gironico (2 255) ja Parè (1 748),  yhdistyivät muodostaen Colverden kunnan.
Esson linjavaihde
Esson linjavaihde (, ratakm 267+417) oli Uudenkaupungin radan varressa sijaitseva linjavaihde. Se perustettiin Uudenkaupungin Häpönniemeen vuonna 1968, palvelemaan paikalle perustettua nestekaasun täyttölaitosta. Aikaisemmin Esson omistama laitos lakkautettiin keväällä 2009, kun laitoksen ostanut AGA keskitti toimintonsa Porvooseen. Entisen täyttölaitoksen alueella on myös satama. Esso lakkautettiin linjavaihteena 12. joulukuuta 2011, ja on nykyään osa Hangonsaaren liikennepaikkaa.
Yelawolf
Michael Wayne Atha (s. 30. joulukuuta 1979 Gadsden, Alabama), taiteilijanimeltään Yelawolf, on yhdysvaltalainen hip hop -artisti. Hän on tällä hetkellä töissä Eminemin Shady Records- ja Interscope Records -levy-yhtiöissä. Yelawolf julkaisi itsenäisesti tuotetun debyyttistudioalbuminsa nimeltään Creek Water vuonna 2005. Vuosien 2005 ja 2010 välillä hän julkaisi EP-levyn ja neljä mixtapea. Viimeinen näistä mixtapeista, nimeltään Trunk Muzik, keräsi Yelawolfin ympärille vahvan kannattajakunnan, jonka seurauksena hän pääsi töihin Interscope Recordsille, joka myöhemmin samana vuonna julkaisi mixtapen uudelleen nimellä Trunk Muzik 0-60.
Tammikuussa 2011 Yelawolf allekirjoitti sopimuksen Eminemin Shady Recordsille ja julkaisi Radioactiven 21. marraskuuta 2011. Albumi nousi USA:n Billboard 200 -listalla sijalle 27.
14. maaliskuuta 2013 Yelawolf julkaisi jatko-osan Trunk Muzik -mixtapelle. Jatko-osan nimi oli Trunk Muzik Returns, ja se sai hyvin positiivisen vastaanoton alkuperäisiltä Yelawolfin faneilta.
Varhainen elämä
Atha syntyi 30. joulukuuta 1979 Gadsdenissa Alabamassa. Hän on sukujuuriltaan puoliksi valkoinen amerikkalainen ja puoliksi Cherokee-intiaani. Athan äiti oli vain 15-vuotias synnyttäessään hänet. Lapsuusvuosinaan Atha muutti usein. Hän vietti suuren osan ajastaan Antiochissa Tennesseessä. Hän kävi koulua Carter Lawrence Elementaryssa Nashvillessä, Tennesseessä, joka sijaitsi lähellä vähätuloisia alueita. Täällä Atha sanoo, että "hip hopin maailma alkoi avautua minulle"
Arto Uimonen
Arto Uimonen (s. 7. tammikuuta 1958 Valkeakoski) on suomalainen entinen jalkapalloilija ja jalkapallovalmentaja.
Keskikenttällä ja hyökkääjänä pelannut Uimonen nousi Valkeakosken Hakan edustusmiehistöön ensi kerran kaudella 1974. Hän pelasi Hakassa vuoteen 1979 asti ja voitti seurassa sekä mestaruuden että Suomen cupin kaudella 1977. Uimonen siirtyi seuraavaksi Tampereen Ilvekseen, jossa hän pelasi kaikkiaan 11 kautta käyden välissä yhden vuoden Lahden Reippaassa. Uimonen saavutti Ilveksessä mestaruuden 1983 ja Suomen cupin voiton 1990. Uimonen pelasi uransa aikana 376 pääsarjaottelua, jolla hän sijoittuu pelattujen otteluiden tilastossa sijalle 15.
Uimonen kuului nuorisomaajoukkueiden vakiopelaajiin ja hän oli mukana voittamassa Suomelle hopeaa alle 19-vuotiaiden EM-kisoissa vuonna 1975. Uimonen ei onnistunut vakiinnuttamaan täysin paikkaansa miesten maajoukkueessa, mutta hänelle kertyi kuitenkin yhteensä 20 maaottelua.
Pelaajauran jälkeen Uimonen toimi Hakan apuvalmentajana ja Ilveksen päävalmentajana. Arto Uimosen pojat, Valtteri ja Verneri, pelaavat nykyisin Tampere Unitedissa.
Kubinka
Kubinka on kaupunki Moskovan alueen Odintsovon piirissä Venäjällä. Se sijaitsee M1-valtatien varrella 63 kilometriä Moskovasta länteen. Kaupungin kautta kulkee myös Moskovan ja Vjazman välinen rautatie. Asukkaita on 26 200 henkeä (vuonna 2009).
Taajamasta tuli kaupunki vuonna 2004.
Kubinkassa toimii Venäjän puolustusministeriön panssaritorjunta-aseiden tutkimusinstituutti ja harjoitusalue. Noin viisi kilometriä rautatieaseman (Kubljanka I) luoteispuolella toimii muun muassa taitolentoja esittävästä hävittäjäryhmästään tunnettu Kubinkan lentotukikohta.
Pimeyden ydin
Pimeyden ydin on suomenruotsalaisen kirjailijan Marianne Alopaeuksen romaani vuodelta 1965. Romaanin suomensi Elvi Sinervo, ja suomennos ilmestyi 1966. Teos sai Kiitos kirjasta -mitalin 1967.
Teos herätti huomiota myös Ruotsissa, ja se käännettiin norjaksi.
Alopaeus on kertonut haastattelussa Tuva Korsströmille teoksen syntymisen taustoista, ettei koskaan päässyt yli järkytyksestä, jonka natsien tuhoamisleirit hänessä aiheuttivat: Pimeyden ytimen taustalla on natsismi. Kun hänen poikansa oli 12-vuotias, hän arveli että tämä on riittävän vanha tietämään niistä ajoista. Pojan kauhistunut reaktio oli, että äiti on erehtynyt: "Eihän niin voi tehdä toisille ihmisille." Niinpä Alopaus kirjoitti kirjan pojalleen.
Arviot
Teos on Alopeuksen taiteellisen tuotannon huippu, ja aikalaiskritiikissä todettiin, että se on suomenruotsalaisen kirjallisuuden klassikko. Alopaeuksen tuotanto ei kuitenkaan anonyymin kirjoittajan mielestä ole kestänyt aikaa, mutta kirjailija on merkittävä aikakautensa tuntojen ja ajatusten tarkkailijana ja kirjaajana.
Toisaalta vielä vuonna 2005 kriitikko Kimmo Lilja katsoi romaanin kuuluvan nykyklassikkoihin. Hilkka Hyrkkö sanoo kirjasta: "Vaikka kirjan päähenkilö elää kirjan alussa viime vuosisadan alkua, on kaikki kirjassa ajankohtaista."
Timo Vihavainen muistelee, että kun hän luki kirjan 1966, "se tuntui jotenkin falskilta vasemmistosnobbailulta, joka peilasi itseään poroporvarilliseen taustaan ja kehitteli suuria jonninjoutavista aineksista. Toki kirjoittaja oli kuvissa hyvän näköinen – –".
Chris Browne
Chris Browne (16. maaliskuuta 1952 South Orange New Jersey, Yhdysvallat – 5. helmikuuta 2023 ) oli yhdysvaltalainen sarjakuvataiteilija. Hänen isänsä oli sarjakuvataiteilija Dik Browne.
Alberta Falck
Alberta Falck (25. elokuuta 1849 Kaarina – 3. huhtikuuta 1923 Helsinki) oli suomalainen ruotsin kielellä kirjoittanut kirjailija joka käytti nimimerkkiä Dagny.
Tasa-arvo Suomessa
Tasa-arvolla viitataan eri yksilöiden tai ihmisryhmien tasapuoliseen kohteluun. Esimerkiksi tasa-arvoisella yhteiskunnalla viitataan usein sukupuolten, yhteiskuntaluokkien ja etnisten ryhmien keskinäisiin suhteisiin sekä vähemmistöjen asemaan. Naisilla ja miehillä on tasa-arvoisessa yhteiskunnassa yhtä paljon oikeuksia ja velvollisuuksia, eivätkä eri ammattien ja yhteiskuntaluokkien väliset taloudellis-sosiaaliset erot ole kohtuuttoman suuria eikä niiden määräytymisperusteita koeta epäoikeudenmukaisiksi.
Mahdollisuuksien tasa-arvo tarkoittaa, että jokaisella yksilöllä on mahdollisuus kilpailla työelämässä esimerkiksi siten, etteivät hänen taloudelliset edellytyksensä estä häntä opiskelemasta kykyjensä mukaiseen ammattiin ja ettei hänen sukupuolensa, ikänsä tai kuuluminen johonkin vähemmistöön haittaa hänen urakehitystään.
Juridiikka
Tasa-arvo on Suomessa turvattu Suomen perustuslaissa, jonka 6 § 2 momentissa sanotaan: ”Ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella”. Sen lisäksi Suomessa on säädetty erillinen laki sukupuolten välisestä tasa-arvosta, jonka ensimmäisesä artiklassa sanotaan lain tarkoituksesta seuraavasti:
Sukupuolittunut väkivalta
Suomi on yksi Euroopan vaarallisimmista maista naisille väkivaltatilastojen mukaan. Vuonna 2014 tehdyn EU-tutkimuksen mukaan jopa 47 % suomalaisista naisista on kokenut fyysistä tai seksuaalista välivaltaa 15 ikävuoden jälkeen. Vaikka vastaavanlaista EU-tutkimusta ei ole toistaiseksi toteutettu vuoden 2014 jälkeen, ei sukupuolittuneen väkivallan tilanne ole Suomen omien rikostilastojen valossa Suomessa merkittävästi parantunut. Vuonna 2021 poliisille tehtyjen raiskausilmoitusten määrä nousi jopa 60 prosenttia. Suomessa on käyty myös aktiivista yhteiskunnallista keskustelua seksuaalirikosten tutkintaan liittyvistä ongelmista, kuten tutkintojen hitaudesta, sekä Suomen seksuaalirikoslainsäädännön heikkouksista, joihin pyritään saamaan muutoksia vuonna 2022 esitetyn uudistetun seksuaalirikoslainsäädännön kautta.
Taloudellinen tasa-arvo
Miesten keskituntipalkat olivat vuonna 22 prosenttia suuremmat kuin naisten. Suomalaiset työmarkkinat ovat huomattavan sukupuolittuneet, mikä tarkoittaa sitä, että Suomessa miehet ja naiset hakeutuvat yhä vahvasti tietyille aloille, jotka on perinteisesti mielletty "miesten" tai "naisten" ammateiksi. Esimerkiksi terveyden ja hyvinvoinnin alan työntekijöistä naisia on yli 80 %, kun vastaavasti tekniikan alan työntekijöistä yli 80% on miehiä. Niin kutsuttu "selittämätön palkkaero" viittaa palkkaeroon, jota ei voida selittää esimerkiksi erilaisella koulutustaustalla tai erilaisella toimenkuvalla. Kun nämä mahdolliset taustamuuttujat on otettu huomioon, naiset ansaitsevat yhä keskimäärin 6,7 % vähemmän kuin miehet.
Suomalaisen kokopäiväisen palkansaajan keskimääräinen kuukausiansio vuonna 2021 oli 3 656 euroa kuussa, mutta palkkajakauma oli niin epätasainen, että 63 prosenttia palkansaajista ansaitsi tätä vähemmän. Ilmiö johtuu etenkin siitä, että palkkahaitarin suurimmassa päässä oli pieni joukko ihmisiä, jotka ansaitsivat hyvin paljon keskivertoa enemmän. Suomessa on lisäksi paljon matalapalkka-aloja. Esimerkiksi toimistosiivoojien tuntipalkka oli 31 prosenttia keskipalkkaa pienempi vuonna 2016.
Keskimääräinen eläke vuonna 2021 oli Suomessa 1 784 euroa, ja siitä maksettiin lisäksi huomattavasti enemmän veroa kuin vastaavankokoisesta palkasta.
Epätasa-arvoinen hoivavastuu
Hoivavastuu lapsista kasaantuu Suomessa yhä pääsääntöisesti naisille, millä on huomattavia vaikutuksia naisten yhteiskunnalliseen aseman, tulotasoon sekä ammatilliseen kehitykseen. Vuonna 2020 naiset käyttivät 89 % vanhempien kesken jaettavissa olevista vanhempainrahapäivistä. Pohjoismaisessa vertailussa suomalaiset miehet käyttävät hyvin niukasti heille käytettävissä olevaa vanhempainvapaata. Isien vanhempainvapaan käytöllä on huomattu olevan yhteys äitien asemaan työmarkkinoilla. Tilastojen mukaan naiset tekevät myös miehiä enemmän kotitöitä ja ottavat miehiä useammin vastuun kodin ulkopuolisten ihmisten hoivaamisesta.
Asepalvelus
Asevelvollisuus on Suomessa säädetty laissa vain miehille. Naiset ovat saaneet suorittaa asepalveluksen vuodesta 1995 lähtien, mutta suomalaisille naisille asepalvelus on yhä vapaaehtoista. Suomalaisista asepalvelukseen hakeutuneista naisia on vuosittain vain noin 1–2 %. Tammikuussa 2022 avattiin kansalaisaloite tasa-arvoisen maanpuolustuksen puolesta, jonka tavoitteena on muuttaa Suomen maanpuolustus aidosti tasa-arvoiseksi.
Opinnot ja ammatti
Tytöt pärjäävät paremmin koulussa, mutta työelämässä poikia päätyy kuitenkin todennäköisemmin johtajiksi.
Terveys
Miehet elävät lyhyemmän ja sairaamman elämän kuin naiset. Miehet kuolevat keskimäärin 6,9 vuotta nuorempina kuin naiset.
Chris Browne
Browne jatkoi Harald Hirmuinen -sarjakuvan tekemistä isänsä jäätyä eläkkeelle vuonna 1988.
Bellagio (Italia)
Bellagio on kunta Pohjois-Italiassa Comon maakunnassa Lombardian alueella. Bellagio sijaitsee Comojärven rannalla olevan niemen kärjessä, joka jakaa tämän Y-kirjaimen muotoisen järven kolmeen osaan. Bellagio on turistien suosima kaupunki, missä on lukuisia hotelleja ja ravintoloita. Kaupunkia kutsutaan myös Comon helmeksi. Bellagion korkein kohta on 1 686 metrin korkeuteen kohoava Monte San Primo. Vuonna 2014 Bellagion kuntaan liitettiin pieni 747 asukkaan kunta Civenna.
Nähtävyyksiä
Bellagion nähtävyyksiä on 1800-luvun alussa rakennettu kesähuvila Villa Melzi d'Eril. Sen rakennutti Francesco Melzi d’Eril, joka oli Napoleonin nimittämä Lodin herttua ja Italian tasavallan varapresidentti. Huvilan puutarhassa on paljon eksoottisia puita, japanilainen lampi lumpeineen sekä runsaasti keväällä kukkivia alppiruusuja. Puutarhassa on myös egyptiläisiä veistoksia ja roomalaisia patsaita. Huvilan kappeli, museo ja puutarha ovat yleisölle avoimia.
Yleisluistelun Pohjoismaiden-mestaruuskilpailut 1919
Yleisluistelun Pohjoismaiden-mestaruuskilpailut järjestettiin ensimmäisen kerran Norjan Kristianiassa 13.-14. helmikuuta 1919. Kilpailu korvasi maailmansodan jäljiltä tauolla olleet Maailman- ja Euroopan-mestaruuskilpailut. Mestaruus ratkesi sijalukupistein. PM-kilpailut järjestettiin vuosittain 1919-1922, jonka jälkeen ne lakkautettiin MM- ja EM-kisojen palattua ohjelmaan. 1950-luvulla järjestettiin kolmet PM-kilpailut 1951, 1953 ja 1955.
Schneider-nopeuskisat
pienoiskuva|175px|Schneider Trophy -palkinto [[Science Museumissa, Lontoossa.]] pienoiskuva|[[Gloster Aircraft Company|Gloster VI -vesitaso kehitettiin vuoden 1929 Schneider -kilpailua varten.]] Schneider-nopeuskisat (Coupe d'Aviation Maritime Jacques Schneider, myös Schneider Trophy tai Schneider Prize) oli vuosittain järjestetty vesilentokoneiden ja lentoveneiden nopeuskisa. Palkintoa säilytetään nykyään Lontoossa sijaitsevassa Science Museumissa.
Kilpailut nimettiin varakkaan ranskalaisen teollisuusmiehen Jacques Schneiderin mukaan ja järjestettiin ensimmäisen kerran 16. huhtikuuta 1912 Monacossa. Ensimmäisen kilpailun osallistujamaita olivat Belgia, Ranska, Iso-Britannia, Italia, Espanja ja Yhdysvallat. 1920-luvulle tultaessa siitä oli tullut tärkeä ilmailualan tapahtuma, jossa merkittävät teollisuusmaat kuten Iso-Britannia, Yhdysvallat ja Italia kokeilivat maidensa ilmailuteknologiaa. Kilpailu järjestettiin vuosien 1912-1931 välisenä aikana yhteensä 12 kertaa. Ensimmäisen maailmansodan aikana ei kilpailtu.
Marokon juutalaiset
Historia
220px|thumb|vasen|[[Charles Landellen maalaus Juive de Tanger .]] Juutalaiset saapuivat nykyisen Marokon alueelle 300-luvulla eaa. foinikialaisten kauppiaiden mukana. 100-luvulla jaa. heitä tiedetään asuneen alueen roomalaiskaupungeissa. 700-luvulla islaminuskoiset arabit ottivat vallan käsiinsä ja Marokon alueen ensimmäisen muslimivaltion perustaja Idriss I taisteli alueen kristittyjä ja juutalaisia vastaan. Idriss II perusti puolestaan Fezin kaupungin alueelle, jolla perimätiedon mukaan asui aiemmin juutalainen heimo. 1000- ja 1100 luvuilla Almoravidit perustivat Marokon ja suuren osan Iberian niemimaasta käsittäneen valtakunnan, jonne muutti juutalaisia oppineita, jotka puolestaan tuottivat joitakin tunnettuja juutalaisuuden kulta-ajan uskonnollisia kirjoituksia. Almoravideja seurasivat Almohadit, jotka karkottivat juutalaiset Marrakeshin kaupungista. Maimonides kirjoitti teoksensa Eksyneiden opas hänen asuessaan Fezissä vuosina 1159-1165.
Vuonna 1438 Merenidit siirsivät juutalaiset Fezissä asumaan mellah-nimellä tunnetuksi tulleelle alueelle. Saman vuosisadan loppupuolella Marokkoon tuli juutalaisia pakolaisia Iberian niemimaalta, josta kristityt hallitsijat karkottivat heidät. Juutalaisilla oli merkittävä asema Saharan eteläpuoliseen Afrikkaan suuntautuvassa karavaanikaupassa ja kaupassa Euroopan ja Marokon välillä. Tätä kautta monet paikalliset juutalaissuvut rikastuivat. Juutalaisten asema kaupassa parani entisestään kun Muley Mohammed asutti heitä Marokon rannikkokaupunkeihin 1760-luvulla.
Vuonna 1912 suurin osa Marokosta päätyi Ranskan vallan alle protektoraattina, ja Espanja sai puolestaan alueita pohjoisesta Marokosta. Toisen maailmansodan aikana Natsi-Saksan nukkehallinto Vichyn Ranska otti käyttöön joitakin juutalaisia syrjineitä lakeja. Marokon sulttaani Muhammad V asettui juutalaisten puolelle ilmoitaen pitävänsä lakeja Marokon lakien vastaisina. Maailmansodan päätyttyä ja Israelin itsenäisyyssodan alettua vuonna 1948 Mohammad asettui arabivaltioiden puolelle varoittaen kuitenkin muslimeja vahingoittamasta maan juutalaisia. Toisaalta myös juutalaisten paikallisia johtajia varoitettiin tukemasta sionismia. Juutalaisia alkoi kuitenkin muuttaa Israeliin ja heidän määränsä tippui 220 000 henkilöstä 160 000:n vuoteen 1960 mennessä. Vuoden 1964 jälkeen muuttoliike kohdistui Israelin sijaan lähinnä Ranskaan ja Kanadaan.
Marokon itsenäistyessä vuonna 1956 maan uusi perustuslaki takasi juutalaisille saman aseman kuin muslimeillekin. Kolme juutalaista valittiin maan uuteen parlamenttiin. Vuonna 1975 juutalaisia osallistui niin sanottuun vihreään marssiin, jossa 350 000 marokkolaista kulki Espanjalle kuuluneen Länsi-Saharan puolelle sen liittämiseksi Marokkoon. 16. toukokuuta 2003 Al Qaidaan sidoksissa ollut järjestö pommitti useita juutalaiskohteita Casablancassa.
Ilma Holsti
Ilma Ihannelma Fredrika Holsti (8. joulukuuta 1856 Jyväskylä – 30. elokuuta 1929) oli suomalainen kirjailija.
Etiopian jalkapallomaajoukkue
Etiopian jalkapallomaajoukkue on Etiopian jalkapalloliiton hallinnoima joukkue, joka edustaa Etiopiaa kansainvälisissä jalkapallo-otteluissa. Etiopia oli yksi kolmesta joukkueesta (Egypti, Sudan) jotka aloittivat Jalkapallon Afrikan-mestaruuskilpailut. Nämä kolme joukkuetta pelasivat vuoden vastakkain vuoden 1957 ja 1959 turnauksissa. Etiopia voitti mestaruuden kotikisoissaan 1962. Viime vuosina Etiopia ei ole pärjännyt kisoissa.
Lähteet
🇨🇫
Elegy
Elegy on Amorphiksen kolmas studioalbumi ja ensimmäinen, jolla esiintyy laulaja Pasi Koskinen. Albumin sanoitukset on käännetty lähes suoraan vanhoista suomalaisista balladeista ja Elias Lönnrotin Kanteletar-runoista.
Elegyllä Amorphiksen musiikki muuttui progressiivisemmaksi, mutta silti albumilla on paljon vivahteita death metalista ja folk metalista. Elegyn nimikappale on Amorphiksen historian pisin kappale yli 7 minuutin kestollaan.
Levytys tehtiin vuonna 1995 Tukholmassa Sunlight-studiolla, mutta vain kitara- ja rumpuosuudet. Muu äänitys tehtiin Suomessa ja miksaus Liverpoolissa.
Kaupallinen menestys
Kesään 1997 mennessä albumia oli myyty jo yli 130 000 kappaletta.
Tremezzina
Giulinon kylässä, joka kuului ennen kuntaliitosta Mezzegran kuntaan, partisaanit teloittivat Benito Mussolinin ja hänen rakastajattarensa Clara Petaccin 28. huhtikuuta 1945.
FS Capricorne (M653)
Capricorne (runkonumero M653) on Ranskan laivaston Éridan-luokan miinantorjunta-alus. Alus on alun perin Belgian merivoimien Dianthus (runkonumero M918).
Valmistus
Alus tilattiin Ostendesta Béliardin telakalta, missä köli laskettiin 4. huhtikuuta 1985. Se laskettiin vesille 16. huhtikuuta 1986 nimellä Dianthus. Belgian laivasto otti aluksen palvelukseen 18. elokuuta 1987.
Palvelus
Vuonna 1991 Dianthus osallistui Persianlahden miinanraivaukseen. Belgian laivasto poisti aluksen palveluksesta 1993. Se liitettiin Ranskan laivastoon 1997 ja oli 2014 sijoitettuna Touloniin.
Ernst Lagus
thumb|Ernst Lagus Ernst Vilhelm Lagus (7. tammikuuta 1859 Helsinki – 14. syyskuuta 1923 Helsinki) oli suomalainen opettaja, valtiopäivämies ja ruotsin kielellä kirjoittanut kirjailija.
Henkilöhistoria
Laguksen vanhemmat olivat professori, valtioneuvos Jakob Johan Wilhelm Lagus ja Fredrika Kastalia Wickman. Ernst Lagus oli naimisissa vuodesta 1896 Berta Wilhelmina Smedslundin kanssa. Lagus pääsi ylioppilaaksi Helsingin normaalilyseosta 1877 ja opiskeli Helsingin yliopistossa, josta hän valmistui filosofian kandidaatiksi ja maisteriksi 1882. Lagus toimi kieltenopettajana Helsingin ruotsinkielisissä kouluissa ja oli Laguska skolanin johtaja 1892–1923. Hän edusti sukuaan aatelissäädyssä valtiopäivillä 1891 ja 1899.
Sinkkolan kotieläinpiha
Sinkkolan kotieläinpiha sijaitsee Joensuun Noljakan kaupunginosassa. Paikka on vanha maatila, joka nykyisin on keskellä kerrostaloaluetta. Sinkkolaan kuuluu hirsinen, lautavuorattu päärakennus vuodelta 1932, navetta- ja aittarakennukset sekä 1,8 hehtaaria maata. Tila siirtyi Joensuun kaupungin omistukseen 1980- ja 90-lukujen taitteessa.
Sinkkola toimi kesäisin kotieläinpihana, perinnepihana sekä päiväleirien ja kesäteatterin pitopaikkana.
Kesäteatteri
Teatteri Traktorin kesän 2011 teatteriesitys oli Ronja Ryövärintytär.
Pensasorneerot
Pensasorneerot (Syndactyla) on orneerojen heimoon kuuluva lintusuku. Sukuun kuuluu 8 lajia.
Vindikaatio
Vindikaatio (, torjuminen < vindicā're, vaatia) tarkoittaa laajasti ymmärrettynä esineen palauttamista haltijalta takaisin sen omistajalle. Prosessioikeudessa sitä käytetään omistajan kannemuotojen yhteydessä (esimerkiksi saannonmoitekanne) ja esineoikeudessa se tavallisesti liittyy dynaamiseen suojaan. Esineoikeudessa syntyy vaihdantakollisio, kun esineen luovuttaja ei ole omistanut esinettä ja esineen oikea omistaja vaatii sitä itselleen. Jos oikea omistaja voittaa jutun, on jutussa noudatettu vindikaatioperiaatetta ja omistajalla on ollut vindikaatio-oikeus. Jos esine jää luovutuksensaajalle, on kyseessä ekstinktio hänen hyväkseen.
Vindikaatio-oikeudesta joudutaan päättämään, kun harkitaan saantosuojan ja nautintasuojan edellytyksiä. Vindikaatioperiaate väistyy usein esimerkiksi irtaimien esineiden ja arvopaperien luovutuksen yhteydessä, sillä niiden yhteydessä vilpittömän mielen suoja menee varsin pitkälle. Vindikaatio on ensisijainen keino oikeudettomien varallisuuden siirtojen korjauksiin ja edunpalautus on siihen nähden toissijainen keino.
FC Honka
FC Honka on vuonna 1975 perustettu espoolainen jalkapalloseura. Miesten edustusjoukkue pelaa Suomen pääsarjatasolla Veikkausliigassa.
FC Honka syntyi, kun Tapion Honka -nimisen yleisseuran jalkapallojaosto erkani omaksi seurakseen. Honka on ensimmäinen Suomen pääsarjatasolla pelannut espoolainen jalkapalloseura. FC Hongan parhaat saavutukset ovat Suomen Cupin voittaminen vuonna 2012 ja Liigacupin voittaminen vuosina 2010, 2011 ja 2022. Suomen Cupin finaalin häviävänä osapuolena Honka on ollut vuosina 1969, 2007 ja 2008. Pääsarjatasolla Hongan parhaat saavutukset ovat hopeat kausilta 2008, 2009 ja 2013. Pronssia se voitti kaudella 2019.
Hongan miesten edustusjoukkueen toimintaa harjoitti kauteen 2014 asti Pallohonka Oy, jolle emoseura FC Honka ry oli vuokrannut sarjapaikan. Sopimus purettiin Pallohongan pitkään jatkuneiden talousvaikeuksien vuoksi kauden 2014 jälkeen ja FC Honka aloitti uuden yhteistyön liikuntapalveluyritys Esportin kanssa. Yhteistyön myötä joukkueesta käytetään myös nimeä Esport Honka, mutta sarjaan se osallistuu nimellä FC Honka. Esportin alaisuudessa pelaavat myös miesten Kakkosta pelaava Honka Akatemia, B-poikien Akatemia -joukkue sekä tuoreimpana kaudelle 2020 Esportin huippu-urheiluyksikköön siirtynyt, Kansallista Liigaa pelaava, naisten edustusjoukkue. Muun seuran taustayhtiö on FC Honka ry.
Alasarjavuodet
Seura perustettiin alun perin vuonna 1957 yleisseurana nimellä Tapion Honka. Vuonna 1975 lajit erkanivat emoseurasta omiksi seuroikseen, ja jalkapallotoiminta erkani emoseurasta. Jalkapalloseuran nimeksi tuli FC Honka. Sen virallinen perustamispäivämäärä on 17. marraskuuta 1975.
Honka nousi I-divisioonaan ensimmäisen kerran vuonna 1978 ja vuonna 1981 se ylsi SM-karsintasarjaan Jyrki Heliskosken valmentamana. 1990-luvun alussa joukkue oli kuitenkin vajonnut IV-divisioonaan. Seuran pelillistä tilannetta paransi kuitenkin vuosina 1994–1997 voimassa ollut farmisopimus HJK:n kanssa. Honka palasikin Ykköseen, missä se pelasi kymmenen peräkkäistä kautta. Kauden 2005 päätteeksi seura nousi Veikkausliigaan valmentajanaan Mika Lehkosuo.
Nousu Veikkausliigaan
Ensimmäiselle Veikkausliiga-kaudelleen 2006 FC Honka lähti kunnianhimoisesti, ja nuoren joukkueen tukipilariksi hankittiin kokenut Janne Saarinen. Honka tuli kauden aikana tunnetuksi hyökkäysvoittoisesta pelityylistään. Joukkue teki liigassa eniten maaleja erityisesti Hermanni Vuorisen johdolla, mikä houkutti yleisöä Tapiolan urheilupuistoon. Heinäkuussa joukkue nousi sarjan kärkeen, mutta vain kuukautta myöhemmin seurajohto päätti myydä Vuorisen Norjaan. Loppukausi oli Hongalta vaisu, ja joukkueen sijoitus oli lopulta neljäs. Hongan 4 255 katsojan yleisökeskiarvo kaudella 2006 oli Veikkausliigan toiseksi korkein. Vain HJK oli edellä 5 580 katsojan keskiarvollaan. Honka päätyi ensimmäisellä kaudellaan Veikkausliigassa neljännelle sijalle, mutta pääsi kuitenkin hieman poikkeuksellisesti Intertoto Cupiin HJK:n voitettua Suomen Cupin.
Troika (huvipuistolaite)
thumb|Troika [[Cedar Point -huvipuistossa Ohion Sanduskyssa.]] Troika on huvipuistolaite. Siinä on kolme vartta, joissa vaunut eli gondolit ovat kiinni. Varret nousevat ylös hydrauliikan avulla ja samalla vaunut pyörivät. Troika on saksalaisen Huss Maschinenfabrikin valmistama. Sellainen hankittiin Tampereen Särkänniemen ensimmäiseksi laitteeksi.
FC Honka
Nousu Veikkausliigaan
Kausi 2007 sujui vakavammissa merkeissä. Keskikentän vahvistuksen Rami Hakanpään kausi päättyi loukkaantumiseen, kuten kävi myös alkukaudesta vahvasti esiintyneelle Hannu Patroselle. Honka ei missään vaiheessa päässyt mukaan mestaruustaisteluun, ja loppusijoitus oli jälleen neljäs. Suomen Cupissa Honka ylsi loppuotteluun, mutta hävisi sen rangaistuspotkukilpailussa Tampere Unitedille. Honka pääsi silti UEFA Cupiin, koska Suomen Cupin finaalin vastustaja Tampere United oli jo saavuttanut Mestarien liiga -paikan.
Troika (huvipuistolaite)
Troikan kapasiteetti on suuri (käyttäjämäärä jopa 870 käyttäjää tunnissa). Laite voidaan asentaa betoniperustalle, tai sitä voidaan myös kuljettaa käyttökohteesta toiseen.
FC Honka
Nousu Veikkausliigaan
Kaudeksi 2008 Hongan tärkeät pelaajat Janne Saarinen ja Roni Porokara myytiin Ruotsiin. Kesken kauden samaan maahan lähtivät myös Hannu Patronen ja maalivahti Tomi Maanoja. Honka oli loppukaudesta FC Interin ainoa haastaja, kun joukkue tavoitti turkulaiset kolme kierrosta ennen loppua. Keskinäinen ottelu Turussa päättyi maalittomaan tasapeliin. Hongan mestaruushaaveet kuitenkin kariutuivat 3–4-kotitappioon Tampere Unitedille viime hetken maalilla. Joukkueen sijoitus oli toinen, ja Aleksandr Kokko jakoi sarjan maalikuninkuuden. Suomen Cupissa Honka sijoittui toistamiseen hopealle, häviten finaalissa tällä kertaa HJK:lle jatkoajalla.
Troika (huvipuistolaite)
Keskusrakenteen muodostavan kehyksen varassa on kuulalaakeroitu pyörijäyksikkö, josta haarautuu kolme kannatinvartta. Niiden päissä ovat kuulalaakeripesät, joihin kiinnittyvät planeettapyörät. Gondolien kiinnitysvarret puolestaan ovat kiinni planeettapyörissä. Kuhunkin gondoliin mahtuu seitsemän matkustajaa.
FC Honka
Nousu Veikkausliigaan
Honka lähti mitalisuosikkina kaudelle 2009. Kärki kuitenkin karkasi toukokuussa lukuisten tasapelien myötä, ja seura oli heikoimmillaan sarjassa kahdeksantena. Hongan kiri alkoi kesäkuun alussa, jolloin kymmenen ottelun tappioton putki nosti sen takaisin mitalitaisteluun. Kuusi kierrosta ennen sarjan päätöstä ero liigaa johtaviin TPS:ään ja HJK:hon oli kaksi pistettä, mutta vierastappio Interille kasvatti jälleen eroa. Seuraavat neljä peliä Honka voitti yhteismaalein 20–3. Niinpä päätöskierroksella Honka ja TPS olivat kaksi pistettä HJK:ta perässä. TPS:ltä haettu maaliton tasapeli riitti vain hopeaan, sillä HJK voitti samanaikaisesti kotonaan FF Jaron. Hongan kauden aikana tekemät 65 maalia olivat toiseksi eniten Veikkausliigan historiassa. FC Jazz teki kaudella 1993 kaksi maalia enemmän, mutta pelasi myös otteluita kolme enemmän. Maalipörssissä Hermanni Vuorinen (16) ja Jami Puustinen (12) ottivat kaksoisvoiton. Lisäksi Rami Hakanpää valittiin liigan parhaaksi puolustajaksi.
Troika (huvipuistolaite)
Laite toimii kolmivaihevirtaa käyttävillä sähkömoottoreilla, ja sen tehontarve on 87 kilowattia käyttöä ja 45 kilowattia valaistusta varten. Sitä voidaan ajaa joko automaattisesti tai käsiohjauksella.
FC Honka
Nousu Veikkausliigaan
Keväällä 2010 seura voitti Liigacupin kaataen finaalissa JJK:n rangaistuspotkukilpailun jälkeen. Veikkausliigan kaudella 2010 Hongan oli tarkoitus ottaa lopullinen askel mestariksi. Joukkueen runko oli pysynyt samana, sillä ainoa lähtenyt runkopelaaja oli Joel Perovuo, mutta tilalle oli kasvamassa nuoria lupauksia, kuten Rasmus Schüller ja Juuso Simpanen. Alkukausi sujui hyvin, mutta erityisesti loppukaudesta ailahdelleet esitykset pudottivat Hongan lopulta neljännelle sijalle. Joukkue kärsi yllättävät kotitappiot häntäpään seuroille JJK:lle ja AC Oululle, ja viimeiset neljä ottelua tuottivat vain yhden pisteen.
Keväällä 2011 seura voitti jälleen Liigacupin, kun Tapiolassa pelatussa finaalissa kaatui Tampere United 3–0. Veikkausliiga-kausi 2011 oli sen sijaan pettymys. Nuorentuneen joukkueen oli tarkoitus palauttaa Honka mitaleille, mutta se putosi kärkivauhdista jo kevätkierroksilla. Kauden neljätoista viimeistä ottelua sujuivat kuitenkin ilman tappioita, ja joukkue nousi parhaimmillaan kolmanneksi. Päätöskierroksella voitto IFK Mariehamnista olisi tiennyt pronssimitalia, mutta IFK tasoitti viimeisellä minuutilla. Hongan sijoitus oli siten toisen kerran peräkkäin neljäs.
Hangonlehti
Hangötidningen-Hangonlehti oli suomenkielistä ja ruotsinkielistä aineistoa julkaiseva paikallislehti. Se oli Hangon ainoa paikallislehti. Kerran viikossa ilmestyneen lehden kohderyhmänä olivat hankolaiset ja Hangosta kiinnostuneet ihmiset. Lehden viimeinen numero ilmestyi 3. syyskuuta 2020.
FC Honka
Nousu Veikkausliigaan
Kauteen 2012 Honka oli lähtenyt jälleen vahvasti nuorennettuna joukkueena. Tuloksena oli seurahistorian huonoin sarjasijoitus, seitsemäs tila. Sen sijaan Honka voitti Suomen Cupin kaatamalla välierässä HJK:n rangaistuspotkuilla, ja finaalissa KuPSin Antti Mäkijärven maalilla 1–0. Mäkijärvi oli Duarte Tammilehdon ja Moshtagh Yaghoubin ohella Hongan uusia, nuoria runkopelaajia.
Hangonlehti
Lehden vaiheet
Hangonlehdellä oli perinteitä jo vuodesta 1890. Silloin hankolainen kirjanpainaja ja kirjakauppias Anders Kaustell perusti kaupungin ensimmäisen sanomalehden, joka ilmestyi nimellä Hangö. Lehden perustaminen oli seurausta siitä, että Västra Nyland -sanomalehti oli lakannut julkaisemasta Hangon asioita käsittelevää erillistä osastoa lehden omistajan vaihtuessa. Hangö säilyi pitkään kaupungin ainoana sanomalehtenä. Kaupunkiin ja läheiselle maaseudulle suuntautunut lehti pyrki levittäytymään myös Tammisaareen, jossa ilmeni tyytymättömyyttä Västra Nylandia kohtaan. Hangö pyrki tiedottamaan laajemmallekin alueelle liikenneoloista Suomen ainoassa talvisatamassa.
FC Honka
Nousu Veikkausliigaan
Vuoden 2013 keväällä Tapio Heikkilä ja Duarte Tammilehto purkivat sopimuksensa Hongan kanssa palkkariitojen vuoksi. Tilalle tuli kuitenkin kovia hankintoja, kun Espooseen saapuivat Roni Porokara, Rubén Palazuelos sekä Norsunluurannikon maajoukkuetoppari Abdoulaye Méïté. Ailahtelevasti alkanut Veikkausliiga-kausi 2013 kääntyi nousuun, ja elokuussa Honka jopa johti sarjaa. Viimeiset kymmenen ottelua toivat kuitenkin vain neljä voittoa, ja HJK karkasi mestariksi kahdentoista pisteen erolla Honkaan. Tim Väyrynen voitti maalikuninkuuden seitsemällätoista osumallaan.
Hangonlehti
Lehden vaiheet
Kaustell myi lehtensä ja kirjapainonsa jo 1890 vastaperustetulle Hangö Tryckeri- och Tidnings Ab:lle. Ensimmäisen sortokauden (1899–1905) aikana lehti pysytteli lähinnä paikallislehtenä. Tähän vaikutti erityisesti se, että lehti oli vuonna 1900 kahdesti lakkautettuna. Lehti julkaisi lähinnä uutisaineistoa ja pyrki välttämään aktiivista poliittista kommentointia tasapainoillen kaupungin monien kiistelevien mielipideryhmien parissa. Lehden linja menestyi pitkään, mutta 1908 pikkukaupungin hallinnon vastainen oppositio otti kustannusyhtiössä vallan ja erotti pitkään päätoimittajana olleen August Holmbergin. Tämän seurauksena lehdelle perustettiin kilpailijoita, ensin Hangö-Kuriren, sitten Hangö-Bladet, Hangö-Posten ja Hangö-Pressen.
FC Honka
Esport-aikakausi
thumb|FC Hongan kannattajaryhmä Kauden 2014 päätteeksi sarjapaikan omistanut FC Honka ry purki sopimuksen sarjapaikan siirrosta Pallohonka Oy -yhtiölle, joka pyöritti edustusjoukkeen toimintaa Veikkausliigassa. Tämän toimenpiteen ja aikaisempien vuosien talousvaikeuksien johdosta Pallohonka Oy ajautui myöhemmin vuonna 2015 konkurssiin.
FC Honka ry yritti aloittaa uuden projektin liikuntapalveluyritys Esportin kanssa Veikkausliigasta. Esportin olisi kuitenkin pitänyt ottaa Pallohongan velat harteilleen, jotta Palloliitto olisi voinut hyväksyä sarjapaikan siirron, eikä Esport hyväksynyt tätä. Esport päätti lähteä kuitenkin tukemaan Honkaa Kakkosessa, jossa pelanneen FC Honka ry:n reservijoukkueen Pallohongan sarjapaikan se otti. Joukkueeseen hankittiin Kakkosen tasolle nimekkäitä pelaajia, kuten Roni Porokara, Nicholas Otaru, John Weckström ja Antonio Inutile. Uudeksi valmentajaksi nimettiin Juho Rantala. Seura asetti tavoitteekseen paluun Veikkausliigaan kahden vuoden kuluessa.
Hangonlehti
Lehden vaiheet
Hangön linja politisoitui 1930-luvulla. Kesällä 1930 siitä tuli aktiivisesti lapualaismielinen, jonka linjana oli olla isänmaallinen yhteiskuntaa säilyttävä lehti. Hangön korostaessa valkoisen rintaman tärkeyttä sille ilmaantui toisin ajatteleva kilpailija. Liberaali Västra Nyland perusti Hangon asioita käsittelevän osaston. Hangö palasi laillisuuslinjalle Mäntsälän kapinan aikoihin. Poliittisen lehden uusi linja suuntautui neutraaliin uutistoimintaan.
FC Honka
Esport-aikakausi
Kakkosen kaudella 2015 Honka voitti etelälohkon ylivoimaisesti häviämällä ainoastaan yhden pelin, päätöskierroksen ottelun KäPalle. Ykkösen nousukarsinnoissa joukkue kuitenkin hävisi KPV:lle yhteismaalein 1–2. Kauden 2016 päätteeksi FC Honka nousi Ykköseen, kun se voitti kaksiosaisessa nousukarsinnassa Oulun Palloseuran yhteismaalein 4–3.
Ykkösen kaudelle päävalmentajaksi tuli Vesa Vasara Rantalan siirtyessä HJK:n organisaatioon. FC Honka oli lähellä suoraa nousua Veikkausliigaan. Joukkue tarvitsi päätöskierroksen kotiottelusta TPS:ää vastaan voiton, mutta peli päättyi 1–1-tasapeliin, jolloin Ykkösen voitti ja Veikkausliigaan nousi TPS. Toinen sija toi kuitenkin Hongalle paikan liigakarsintaan, jossa se voitti vierasmaalisäännön turvin HIFK:n ja nousi Veikkausliigaan.
Hangonlehti
Lehden vaiheet
Talvisodan jälkeen maaliskuussa 1940 Hankoniemelle perustettiin Neuvostoliiton vuokra-alue. Sen seurauksena kustannusyhtiön omistajat päättivät lopettaa yhtiönsä. Neuvostoliitto veti joukkonsa pois vuokra-alueelta syksyllä 1941 jatkosodan aikana. Kustannusyhtiö aloitti toimintansa uudelleen. Hangön ollessa ilmestymistauolla Hangöförbundet julkaisi Hangöbon-lehteä niin, että vuonna 1941 sitä ilmestyi 22 numeroa. Lehden vastaavana toimittajana työskenteli Hangön päätoimittaja Tor Westerholm.
FC Honka
Esport-aikakausi
Honka saavutti keväällä 2022 liigacupin voiton, kun se voitti Espoonlahdessa pelatussa finaalissa FC Interin maalein 3–1.
Hangonlehti
Lehden vaiheet
Toisen maailmansodan jälkeen Hangön linjana on ollut paikallistuminen ja sopeutuminen kaupungin kielisuhteiden muuttumiseen. Ruotsin kielen aseman heikkeneminen on suomenkielistänyt lehteä. Syksyllä 1964 lehdessä alkoi ilmestyä suomeksi Lyhyesti Hangosta -palsta aluksi takasivulla, mutta melko pian paikaksi vakiintui etusivu. Tätä ennenkin lehdessä oli julkaistu suomenkielisiä ilmoituksia. Lehti muutti nimensä kutsumanimensä mukaiseksi Hangötidningeniksi 1972. Sen alle sijoitettiin pienemmällä kirjasimella painettu nimen toinen puolisko Hangonlehti. Lehden suomenkielistyminen jatkui vuosien myötä ja pieni osasto kasvoi aukeamaksi. Syksystä 1983 lähtien lehden nimiöön oli painettu lehden molemmat nimet saman kokoisella kirjasimella; kuitenkin siten, että Hangötidningen oli ensimmäisenä vasemmalla.
FC Honka
Peliasu ja logo
Honka on perinteisesti pelannut keltaisissa pelipaidoissa. Vuosien varrella joukkue on pelannut myös muutaman kauden verran lähes täysin mustassa peliasussa, mutta Esportin omistajuuden myötä joukkue on pelannut keltaisissa sekä keltamustaraidallisissa pelipaidoissa.
Stadion
FC Honka pelaa kotiottelunsa Tapiolan urheilupuistossa, jonka kokonaiskapasiteetti vuonna 2016 oli 2 000 katsojaa.
Hangonlehti
Lehden vaiheet
Rannikon aamu -lehti (ISSN 1795-5009) yhdistettiin Hangötidningen-Hangonlehteen 12. joulukuuta 2006.
FC Honka
Nykyinen joukkue
''Päivitetty 18. huhtikuuta 2023.''
Eurocup-ottelut
Hongan kotiottelu lihavoituna. Kotijoukkueen maalit ensin.
Tilanne 20.7.2023 pelatun ottelun jälkeen.
Sarjasijoitukset kaudesta 2000
Pääsarja
William D. Jelks
Jelks aloitti poliittisen uransa Union Springsin kaupunginvaltuutettuna 1870-luvun lopulla. Samoihin aikoihin hän aloitti uran sanomalehtialalla, ostettuaan lehdet Union Springs Herald and Times ja Eufaula Times and News. Paitsi lehtien omistaja, hän oli myös toimittaja. Vuonna 1898 hänet valittiin Alabaman senaatin jäseneksi ja vuonna 1900 sen puhemieheksi.
Senaatin puhemies Jelks toimi joulukuussa 1900 virkaatekevänä kuvernöörinä, kun Joseph F. Johnstonin seuraajaksi vasta valittu William J. Samford kärsi terveysongelmista. Alabamassa ei ollut tuohon aikaan varakuvernöörin virkaa. Samford menehtyi kesäkuussa 1901, ja Jelksistä tuli virallisesti uusi kuvernööri. Jelks valittiin marraskuussa 1902 neljän vuoden jatkokaudelle. Entinen kuvernööri Joseph F. Johnston oli haastanut hänet demokraattien esivaaleissa, mutta Jelks voitti selvällä erolla.
Jelks lähti keväällä 1904 osavaltiosta saadakseen hoitoa tuberkuloosiin, ja kuvernöörin virkaa hoiti maaliskuuhun 1905 saakka Russell Cunningham. Jelks toimi palattuaan kuvernöörinä vielä tammikuuhun 1907, jolloin häntä seurasi B. B. Comer. Kuvernöörivuosiensa jälkeen Jelks perusti Protective Life -vakuutusyhtiön ja toimi sen johdossa 1920-luvun lopulle saakka.
Jelks oli naimisissa Alice Shorterin kanssa ja hänellä oli yksi lapsi. Jelks kuoli joulukuussa 1931, 76-vuotiaana, sydänkohtaukseen.
Yksityinen terveydenhoito
pienoiskuva|Terveystalo Kamppi Helsingissä Yksityinen terveydenhoito täydentää kunnallisia terveydenhuollon palveluita. Yksityiset palveluntuottajat eli yritykset, itsenäiset ammatinharjoittajat, säätiöt ja järjestöt tuottavat palveluita kunnille, kuntayhtymille tai suoraan asiakkaille. Ne tuottavat perus- ja erikoissairaanhoidon palveluja. Kansaneläkelaitos eli Kela maksaa julkisista varoista yksityisen terveydenhoidon antamasta hoidosta sairaanhoitokorvauksia. pienoiskuva|Mehiläinen Vaasa Yksityisen terveydenhuollon toiminta on luvanvaraista. Terveydenhuoltopalveluita saavat antaa vain terveydenhuollon ammattihenkilöt. Jos palveluita tuottaa yritys, osuuskunta, säätiö tai yhdistys, tulee sen ennen toiminnan aloittamista anoa lupaa yhden aluehallintoviraston alueella toimivalle yritykselle lupaa aluehallintovirastolta. Kahden tai useamman aluehallintoviraston alueella toimivalle palvelujen tuottajalle lupaa tulee anoa Sosaali- ja terveysalan lupa- ja valvontavirasto Valviralta. Terveydenhuollon luvan edellytyksiä ovat esimerkiksi toiminnan edellyttämän henkilökunnan määrä ja koulutus. Toiminnalle tarkastetut ja hyväksytyt tilat ja laitteet, yrityksen terveydenhuoltopalveluista vastaavan johtajan koulutus ja kokemus sekä toiminnan lääketieteellinen asianmukaisuus ja potilasturvallisuuden huomioiminen. Itsenäisen terveydenhuollon ammatinharjoittajan tulee myös tehdä ilmoitus aluehallintovirastolle.
Sote-uudistuksessa mahdollistetaan maakunnan tekemät hankinnat yksityiseltä palveluntuottajalta sopimukseen perustuen, jos näin turvataan yhdenvertaiset palvelut ja hankinta on tarkoituksenmukaisin tapa toimia. Ostopalveluna ei saa hankkia tehtäviä, joihin sisältyy julkisen vallan käyttöä, sosiaalipäivystystä, terveydenhuollon ympärivuorokautista yhteispäivystystä eikä myöskään ensihoitopalveluun kuuluvia järjestämistehtäviä. Maakunnan tulee huolehtia palvelutarpeen arvioinnista ja järjestämisvastuuseen kuuluvista tehtävistä myös ostopalveluiden osalta. Palvelun tuottaja voi kuitenkin tehdä hoidon tarpeen arvioinnin perusterveydenhuollon osalta osana potilaan hoitoa. Uudistuksessa mahdollistetaan maakunnille myös oma sosiaali- ja terveysalan henkilöstön vuokraus itse tuotettaviin palveluihin.
Suurimmat toimijat
Sote-palvelualan liikevaihdoltaan suurimmat yritykset vuonna 2018:
Vähä Madesjärvi
Vähä Madesjärvi on pieni järvi Kurikan kunnan eteläosassa entisen Jalasjärven kunnan alueella. Pinta-alaa järvellä on 0,56793 neliökilometriä, ja se on Kyrönjoen valuma-alueen 22. suurin järvi. Järven pinnankorkeus on 142,5 metriä. Vähältä Madesjärveltä lounaaseen sijaitseva Iso Madesjärvi laskee vetensä luomaa pitkin Vähään Madesjärveen. Vähä Madesjärvi laskee vetensä Madesluomaan.
Järven lounaisrannalla, Kylmälahden rannalla sijaitsee 160-metrinen Madesvuori. Järven itärannalla sijaitsee puolestaan 160 metriä korkea Välivuori. Välivuoren takana sijaitsee Kolhonjärvi.
Verbenoni
Verbenoni (C10H14O) on syklinen ketoni ja terpeeni. Luonnossa sitä esiintyy useissa vehka-, kämmekkä-, asteri-, ihmekukka-, purtojuuri-, huppukukka-, sinilatva-, huulikukkais-, öljypuu-, naamakukkais-, laakeri-, magnolia-, sypressi- ja kuismakasvien lajeissa. Kaarnakuoriaisiin kuuluva puuntuholainen Dendroctonus frontalis tuottaa ja käyttää verbenonia viestintään. Verbenonia käytetäänkin houkuttelemaan kuoriaisia pois puiden luota aiheuttamasta tuhoa. . Verbenonia esiintyy semiokemikaalina useissa kasveissa ja eliöissö.
Reaktioita
Jotkin kasvit kykenevät luonnollisesti tuottamaan verbenonia hapettamalla pineeniä. . Verbenonia voidaan myös valmistaa teollisesti hapettamalla pineeniä tiettyjen metallikatalyyttien läsnä ollessa.
Verbenoni voi muuttua valokemiallisella toisiintumisreaktiolla krysantenoniksi. .
Surfer Girl
Surfer Girl on The Beach Boysin kolmas studioalbumi ja heidän toinen vuonna 1963 ilmestynyt albumi. Albumi julkaistiin 23. syyskuuta 1963. Tämä oli ensimmäinen albumi, jolla tuotantovastuu oli virallisestikin annettu Brian Wilsonille. Tässä asemassa Wilson pysyi aina Smile-projektin loppuun vuonna 1967.
Surfer Girl nousi sijalle seitsemän Yhdysvaltain albumilistalla. Britanniassa albumi julkaistiin keväällä 1967 ja se nousi sijalle 13. Vuoden 2001 CD-uudelleenjulkaisulla Surfer Girl julkaistiin yhdessä Shut Down Volume 2:n kanssa. Jälkimmäinen on The Beach Boysin viides albumi – poikkeava julkaisujärjestys johtuu siitä, että tällöin vältyttiin kappaleiden ”Little Deuce Coupe”, ”Our Car Club”, ”Shut Down” ja ”409” tuplajulkaisulta, sillä nämä ovat neloslevyllä Little Deuce Coupe.
Knut Sarlin
Knut Kristfrid Sarlin (1. marraskuuta 1882 Viitasaari – 17. toukokuuta 1923 Lahti) oli suomalainen päätoimittaja ja suomentaja. Hän käytti nimimerkkiä Teemu.